S'obri el termini d'inscripcions per al Campus Jove 2018
14 de maig 2018

​ ![](/media/tp3b1voh/63img_4501_cuerpo.jpg)  

 

La regidoria de Joventut de l'Ajuntament de Sagunt ha obert el termini d'inscripcions per al Campus Jove 2018. Esta delegació oferix del 25 de juny al 27 de juliol, cinc campus englobats en el Campus Jove 2018, que permetran acostar-se a cinc mons diferents, però igual d'atractius, a aquelles persones que durant l'estiu cerquen el moment idoni per a acostar-se a les activitats que els atrauen.

Els cinc campus es desenvoluparan en el Casal Jove del Port de Sagunt i tenen el termini obert des de hui, 14 de maig, comptant amb places limitades que s'assignaran per ordre d'inscripció. Els destinataris de tots els campus són joves nascuts entre 2002 i 2006 i la matrícula té un preu de 40 euros en els quals s'inclou una excursió.

El primer serà el Campus The Good Gamer, del 25 al 29 de juny, de 10.00 a 14.00 hores, en el qual s'aprendrà a desenvolupar un videojoc propi amb Unity 3D. Els interessats hauran de portar el seu PC portàtil amb el programa instal·lat. A més, es podrà gaudir de tornejos de Clash Royale i League of Legends 2x2 les vesprades del campus. La matrícula haurà d'abonar-se del 18 al 20 de juny.

El Campus Art Urbà tindrà lloc del 2 al 6 de juliol, de 10.00 a 14.00 hores. Es treballarà la fotografia des de la creació de composicions amb objectes urbans, vidres o espills; jugaran amb l'equilibri usant maces, monocicles o carioques. Es realitzarà un mural amb figures creant una composició de color i forma i aprendran a fer una coreografia amb una de les disciplines del ball urbà. La matrícula haurà d'abonar-se del 25 al 27 de juny.

El Campus Youtubers es realitzarà del 9 al 13 de juliol, de 10.00 a 14.00 hores. Els qui assistisquen, aprendran a ser _youtubers_ de la manera més completa i divertida, fent els guions més creatius i originals, interpretant personatges i parlant davant de la càmera, editant els millors vídeos i aprendran a compartir-los de la forma més imaginativa i efectiva per a arribar al públic. La matrícula haurà d'abonar-se del 2 al 4 de juliol.

El Campus Xef tindrà lloc del 16 al 20 de juliol, de 10.00 a 14.00 hores. Els i les joves aprendran a preparar els seus menús i també a presentar i muntar de forma elegant les seues elaboracions. La matrícula haurà d'abonar-se del 9 a l'11 de juliol.

Finalment, el Campus Penya, que serà del 23 al 27 de juliol, de 10.00 a 14.00 hores i que comptarà amb activitats d'educació ambiental destinades a realitzar activitats per a conéixer la marjal a través d'itineraris i tallers per l'entorn de la Casa Penya. La matrícula haurà d'abonar-se del 16 al 18 de juliol.

*   [](http://www.facebook.com/sharer.php?u=https://aytosagunto.es/va/actualitat/s-obri-el-termini-d-inscripcions-per-al-campus-jove-2018/ "Facebook")
*   [](http://twitter.com/share?url=https://aytosagunto.es/va/actualitat/s-obri-el-termini-d-inscripcions-per-al-campus-jove-2018/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/s-obri-el-termini-d-inscripcions-per-al-campus-jove-2018/ "Linked In")
*   [](mailto:?body=https://aytosagunto.es/va/actualitat/s-obri-el-termini-d-inscripcions-per-al-campus-jove-2018/)